section_heading: Životopis
paragraph_text: Trpimir Macan rodio se u Dubrovniku 1935 godine. Potomak je roda čije ishodište pokoljenjima svoje korijene održava i razvija na Dubcu t.j. prilazu staroj gradskoj jezgri.[http://www.matica.hr/kolo/kolo2006_2.nsf/AllWebDocs/kacic Hrvoje Kačić, ''Trpimir Macan. U povodu posebnog broja Kola o Trpimiru Macanu''], Kolo, br. 2, 2006., preuzeto 8. veljače 2013. U Dubrovniku je završio pučku i srednju školu. U Zagrebu je 1953. godine upisao studij povijesti. Nakon odsluženja zatvorske kazne Macan nastavlja studij i u Sarajevu je 1959. godine diplomirao s radom ''Dubrovački barabanti u XVI. stoljeću.Trpimir Macan, Susreti s hrvatskom Kliom: povijesne rasprave i članci'', HKD sv. Jeronima (sv. Ćirila i Metoda), Zagreb, 1991., bilješka o piscu, str. 351.-352. Radio je u Metkoviću odakle se preselio u Zagreb. Od 1965. godine radi u Leksikografskome zavodu u Zagrebu kao urednik povijesne struke u više enciklopedijskih i leksikonskih izdanja. Povijest je doktorirao 1971. godine na Sveučilištu u Zagrebu obranivši disertaciju Život i Rad Miha Klaića. U svome znanstvenome radu proučava povijest Dubrovnika i njegova kraja, neretvanskoga područja te djelovanje hrvatskih političara 19. i 20. stoljeća. Njegovo djelo Povijest hrvatskog naroda iz 1971. godine bilo je uništeno, 1972. godine, u represijama nakon sloma hrvatskoga proljeća a 1992. i 1999. godine izašli su 2. i 3. izdanje te knjige. Od 1990. godine glavni je urednik Hrvatskoga biografskog leksikona te zbornika Biobibliographica od 2003. godine.[http://www.matica.hr/Vijenac/vijenac311.nsf/AllWebDocs/kulturnakronika Kulturna kronika. Prlenderu treći mandat ravnatelja DLJI], preuzeto 8. veljače 2013. U mirovinu je otišao 2006. godine i tom prigodom tematski broj Kola, časopisa Matice hrvatske, posvećen je njemu u čast.